钦定古今图书集成/理学汇编/文学典/第119卷 > 《马融传论》同前
## 钦定古今图书集成/理学汇编/文学典/第119卷 > 《马融传论》同前

论曰：马融辞命邓氏，逡巡陇汉之间，将有意于居贞
乎？既而羞曲士之节，惜不赀之躯，终以奢乐恣性，党
附成讥，固知“识能匡欲者鲜矣。夫事苦则矜全之情
薄，生厚故安存之虑深。登高不惧者，胥靡之人也；坐
不垂堂者，千金之子也。原其大略，归于所安而已矣。
物我异观，亦更相笑也。”